En 31-årig mand er ved Retten i Hjørring blevet idømt to år og seks måneders fængsel for overdragelse af to pistoler.

Det kan aldrig betale sig at bære våben. Det har en 31-årig mand lært på den hårde måde. Ved Retten i Hjørring blev han onsdag idømt to år og seks måneders fængsel for ved to episoder at have overdraget en pistol til ukendte gerningsmænd. De to episoder fandt sted i 2016 og 2017, hvor den 31-årige overdrog en pistol i 2016 og en pistol i 2017. Manden er ikke kendt af politiet for ligeartet kriminalitet, men er kendt for anden kriminalitet. Dette har dog ikke nogen relevans for afgørelsen i sagen. I 2017 kom der er en strafskærpelse der betyder, at man bliver dømt fra to år og opefter for besiddelse af våben. Da mandens ene forhold med overdragelse af våben ligger før denne strafskærpelse er det således kun det ene forhold i 2017, hvor manden kan dømmes efter den nye skærpelse. Det er ikke politiets opfattelse, at den 31-årige mand har været bande- eller rockerrelateret. Den 31-årige mand tilstod forholdene og modtog straffen.